Fil-Messiku: Il-katavru ta' ġurnalist jinstab b'rasu maqtugħa
Il-ġurnalist veteran Julio Valdivia nstab b'rasu maqtugħa viċin il-linji tal-ferrovija fl-istat ta' Veracruz fil-Messiku l-Erbgħa wara nofsinhar. Skont il-gazzetta Diario El Mundo ta' Córdoba li magħha kien jaħdem il-ġurnalist, il-mutur tiegħu nstab ftit metri 'l bogħod mill-ġisem tiegħu. Il-Kumitat għall-Protezzjoni tal-Ġurnalisti (CPJ) qal li l-ġurnalist mhux l-ewwel darba li rraporta l-kriminalità u s-sigurtà f'Córdoba. Skont is-sit CNN din is-sena dan huwa l-ħames qtil li sar fil-konfront ta' perusni li jaħdmu fil-qasam tal-ġurnaliżmu. Fuq Twitter il-Gvern lokali ikkundanna dan il-qtil u qal li mhux se jkun hemm l-ebda impunità lejn min jinqabad. Condenamos el homicidio de Julio Valdivia, corresponsal de un medio de comunicación de Córdoba. Tal como hemos dejado claro anteriormente, en este Gobierno no habrá impunidad. Coordinaremos esfuerzos con la @FGE_Veracruz para dar con los responsables. — Gobierno de Veracruz (@GobiernoVer) September 9, 2020